PAGE  
2

[image: image1.jpg]



Zalagyömörő Község Önkormányzat Képviselő-testülete
8349 Zalagyömörő, Fő u. 2.

___________________________________________________________________________

Szám: 867/20/2014.

Zalagyömörő Község Önkormányzat

Képviselő-testületének

2014. december 22. napon megtartott

nyílt üléséről

jegyzőkönyv

Határozat: ….. 60 -62  …..
Rendelet: ….11… 
Szám: 867/20/2014.

J E G Y Z Ő K Ö N Y V

Készült:
Zalagyömörő Község Önkormányzat Képviselő-testületének 2014. december 22-én, 14.50 órai kezdettel megtartott nyílt üléséről.

Helye:
Polgármesteri Hivatal 8349 Zalagyömörő, Fő u. 2. szám

Jelen vannak:
Illés László polgármester,




Vass Géza alpolgármester,




Dr. Tőtős András képviselő




Mohari Zoltán képviselő




Zsemlye Zoltán képviselő



Bencze Gyöngyi jegyző




Tordáné Ughy Ilona jegyzőkönyvvezető

A község lakosságából nem jelent meg senki.
___________________________________________________________________________
Illés László polgármester: megállapítja, hogy a nyílt ülés is határozatképes, mivel mind az öt fő képviselő-testületi tag jelen van. 
Jegyzőkönyv hitelesítőinek Vass Géza alpolgármestert és Dr. Tőtős András képviselőt javasolja.

A javaslatot a Képviselő-testület 5 igen szavazattal – ellenszavazat, tartózkodás és határozat hozatal nélkül – elfogadta a jegyzőkönyv hitelesítők személyét.
Illés László polgármester: javasolja, hogy a meghívóban szereplő napirendi pontok kerüljenek megtárgyalásra.

A képviselő-testület a napirendre tett javaslatot 5 igen szavazattal – ellenszavazat, tartózkodás és határozat hozatal nélkül – elfogadta a következők szerint:

NAPIRENDEK:
1./
ÁFA változás miatt törzskönyvi adatok módosítása


Előadó: Bencze Gyöngyi jegyző

2./
Vegyes ügyek

Bencze Gyöngyi jegyző: Tájékoztatja a jelenlévőket, ahhoz, hogy a szennyvíz beruházással kapcsolatos számlázás miatt szükséges a számlák ÁFA tartalma miatt az önkormányzatnak az ÁFA körbe bejelentkezni. Ezt a döntést át kell vezetni a törzskönyvben. Ott kell szerepeljen olyan TEÁOR kód, amely ÁFA körbe tartozó tevékenység. Ez a tevékenység az ingatlan bérbeadása lehetne.

Ez a törzskönyvi nyilvántartás módosítását vonja maga után.

A képviselő-testület a napirendre tett javaslatot 5 igen szavazattal – ellenszavazat, tartózkodás  nélkül – elfogadta a következő határozatot:
Zalagyömörő Község Önkormányzata Képviselő-testületének 
60/2014.(12.22.) számú határozata:
Zalagyömörő Község Önkormányzat Képviselő-testülete úgy határozott, hogy 2015. január 1. napjától a Magyar Államkincstáron keresztül a csatorna beruházással kapcsolatos törzskönyvi bejegyzés módosítási kérelmet nyújtanak be, az ÁFA bejelentési kötelezettség teljesítésére.

Felelős: Illés László polgármester 

Határidő: azonnal

2./
Vegyes ügyek
2.1./ Képviselők tiszteletdíjáról szóló rendelet megalkotása
Illés László polgármester: Emlékezteti a képviselő-testület tagjait, hogy ugyan az alakuló ülésen hatályon kívül helyezték a képviselők tiszteletdíjáról szóló rendeletet, de a mai ülésen indítványozza, hogy alkossák meg rendeletüket e tárgykörben. Javasolnám, hogy visszamenőleg 2014. október 13-tól legyen részükre megállapítva a tiszteletdíj havi 10.000,- Ft összegben.
Dr. Tőtős András képviselő: Azon a véleményen van, hogy amíg a költségvetési számokat nem látja tisztán a testület, addig ne alkossák meg a rendeletet.

Illés László polgármester: Ragaszkodik hozzá, hogy a mai ülésen legyen meghozva ez a rendelet.

Kérem, aki egyetért a javaslattal, kézfeltartással szavazzon.

Zalagyömörő Község Önkormányzatának Képviselő-testülete egyhangúlag, 5 igen szavazattal megalkotta az alábbi rendeletét:
Zalagyömörő Község Önkormányzata Képviselő-testülete
11 /2014.(XII.31.) rendelete a képviselők tiszteletdíjáról

(A rendelet a jegyzőkönyv mellékletét képezi.)

2.2.Folyószámla hitel kérelem benyújtása a következő költségvetési évre, európai uniós pályázat utófinanszírozásának megelőlegezésére
Illés László polgármester: Tájékoztatja képviselő-testületet, hogy az Egészségterv pályázattal kapcsolatban a projektnek a végére értek, és január első napjaiban az utolsó számlát ki kell fizetniük, és csak ezt követően nyújthatják be az irányító hatósághoz lehívásra. 

Ezt az összeget javasolja számlavezető bankon keresztül folyószámla hitelkeret éven belüli hitellel megoldani, ha nem lesz annyi saját forrása az önkormányzatnak. Minden esetre döntsünk a hitelkeret kérelemről.
Zalagyömörő Község Önkormányzatának Képviselő-testülete egyhangúlag, 5 igen szavazattal, meghozta a következő határozatot:

61/2014.(12.22.) önkormányzati határozatát:

Zalagyömörő Község Önkormányzata átmeneti likviditás biztosítása célra 2.350.000,- Ft összegű, naptári éven belüli lejáratú folyószámla hitelkeret nyújtására vonatkozó kölcsönt vesz fel az OTP Bank Nyrt.-től 2015. szeptember 30. lejáratig.

Zalagyömörő Község Önkormányzata kötelezettséget vállal arra, hogy a futamidő alatti költségvetésébe a kölcsön és járulékai visszafizetésére a fedezetet saját bevételeiből a fejlesztések előtt betervezi, jóváhagyja és biztosítja.

Zalagyömörő Község Önkormányzata a kölcsön fedezetéül biztosítja a helyi önkormányzat általános működésének és ágazati feladatai támogatását, valamint az átengedett gépjárműadóból és helyi adóból származó bevételeit.  

Továbbá felhatalmazáson alapuló beszedési megbízást biztosít más pénzügyi intézménynél vagy a Magyar Államkincstárnál megnyitásra kerülő valamennyi önkormányzati fizetési számlájára (beleértve a fizetési számlát és az egyéb számlákat), ahol ezt jogszabály nem zárja ki és tudomásul veszi, hogy ezen bevételek összegét az OTP Bank Nyrt-vel  megkötött folyószámlahitel-szerződésből eredő tartozás törlesztésére fordítja.

Zalagyömörő Község Önkormányzata visszavonhatatlan megbízást ad az OTP Bank Nyrt. részére, hogy a kölcsön futamideje alatt, amennyiben a fizetési számláján a folyószámlahitel-szerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében a folyószámlahitel-szerződés fennállása alatt és a kölcsön teljes visszafizetéséig a központi támogatások elkülönítésére szolgáló alszámlájáról, illetve a helyi adók és a gépjárműadó (az önkormányzatot a törvény szerint megillető rész erejéig) fogadására szolgáló számláiról a szükséges összeget Adós fizetési számlájára átvezesse.

Zalagyömörő Község Önkormányzatának képviselő testülete felhatalmazza a polgármestert, hogy az első bekezdés szerinti feltételekkel történő hitelfelvétel ügyében eljárjon, és a hitelszerződést, valamint a kapcsolódó biztosítéki szerződéseket, felhatalmazáson alapuló beszedési megbízást aláírja az Önkormányzat képviseletében. 
Határidő:
2015. január és folyamatos

Felelős:
Illés László polgármester

2.3./ Szűcsné Szabó Andrea mb. óvodavezető kérelme

Illés László polgármester: Tájékoztatja a megjelenteket, hogy Szűcsné Szabó Andrea kérte az önkormányzatot, hogy határozott idejű vezetői megbízást kapjon vezetői pótlékkal együtt.

Bencze Gyöngyi jegyző: Emlékeztette a képviselő-testületet, mikor a sümegi Óvodától kivált Zalagyömörő, nem volt megfelelő végzettséggel rendelkező vezető óvónő, ezért Szűcsné Szabó Andrea lett megbízva ezzel a feladattal, amíg megfelelő végzettségű óvodavezetőt nem tud kinevezni az önkormányzat.

Idén a nyár folyamán meg lett hirdetve az óvodavezetői állás. A pályáztatást eredménytelennek nyilvánította a testület. Az SZMSZ értelmében további megbízást kapott Szűcsné. A későbbiekben a megbízott óvodavezető kérte a testületet, támogassa őt a közoktatás vezetői tanfolyam elvégzésében. Akkor a testület a tandíj 1/3-ának átvállalásával támogatta a dolgozót. Végkifejletként abban maradt a testület, ha megszerzi a szakképesítést és pályázik, akkor nevezhető ki óvodavezetőnek és akkortól lesz jogosult a vezetői pótlékra.

 Illés László polgármester javasolta a testületnek, hogy kérelmét vegyék tudomásul és jelen helyzeten ne változtassanak, és egyben kéri, amennyiben a javaslattal egyetértenek, kézfeltartással szavazzanak.

Zalagyömörő Község Önkormányzatának Képviselő-testülete egyhangúlag, 5 igen szavazattal meghozta az alábbi határozatát:

62/2014. (12.22.) önkormányzati határozat

Zalagyömörő Község Önkormányzatának Képviselő-testülete Szűcsné Szabó Andrea mb. óvodavezető végleges kinevezés és óvodavezetői pótlék iránti kérelmét megtárgyalta, tudomásul vette. A képviselő-testületnek nem áll szándékában jelen helyzeten változtatni, mivel az óvoda vezetői állást ismételten pályáztatni fogják. 

Az újabb pályázat kiírásáért és az eljárás lebonyolításáért felkérik a polgármestert a szükséges intézkedések megtételére. 

Felelős: Illés László polgármester

Határidő: 2015. szeptember 1. 
2.4./ A polgármester tájékoztatása a két ülés között történt eseményekről

· A szennyvíz projekt tervezőjének követelése kapcsán megfogadtunk egy ügyvédet, aki 1 m Ft-ért vállalja érdekeink képviseletét. Az összeg, a beruházásban részt vevő 6 önkormányzat között kerül elosztásra.

· November 24-én megalakult a Marcal Vidéki Önkormányzatok Szociális Társulása.

· November 27-én felállítottuk a fenyőfát és a betlehemet a község központjába.

· A templom felújítására lehet pályázni, mely 100 %-os támogatottságú.

· Rózsa Imréné zalagyömörői lakos ajánlott fel az óvodának fenyőfát.

Több téma nem lévén a polgármester az ülést 15.40 órakor bezárta.
K.m.f.

Illés László

